Document ID: 32003D0270

32003D0270
L 099/49
SLUŽBENI LIST EUROPSKE UNIJE
08.04.2003.
ODLUKA VIJEĆA
od 8. travnja 2003.
o izmjeni Odluke 1999/70/EZ o vanjskim revizorima nacionalnih središnjih banaka s obzirom na vanjske revizore Deutsche Bundesbank
(2003/270/EZ)
VIJEĆE EUROPSKE UNIJE,
uzimajući u obzir Statut Europskog sustava središnjih banaka i Europske središnje banke (ESB), a posebno njegov članak 27. stavak 1.,
uzimajući u obzir preporuku ESB-a od 6. ožujka 2003.,
budući da:
(1)
Reviziju računa ESB-a i nacionalnih središnjih banaka trebaju vršiti neovisni vanjski revizori koje preporuči Upravno vijeće ESB-a i odobri Vijeće Europske unije.
(2)
Upravno vijeće ESB-a preporučilo je Vijeću da počevši od financijske godine 2003. odobri imenovanje novog vanjskog revizora Deutsche Bundesbank uz nastavak mandata drugog vanjskog revizora, kako je odobreno na temelju Odluke 1999/70/EZ (1).
(3)
Prikladno je poštivati preporuku Upravnog vijeća ESB-a,
ODLUČILO JE:
Članak 1.
Članak 1. stavak 2. Odluke 1999/70/EZ mijenja se i glasi:
„2. PwC Deutsche Revision AG i Ernst & Young Deutsche Allgemeine Treuhand AG ovime se odobravaju kao vanjski revizori Deutsche Bundesbank na obnovljivo razdoblje od jedne godine počevši od financijske godine 2003.”
Članak 2.
Ova se Odluka priopćuje ESB-u.
Članak 3.
Ova se Odluka objavljuje u Službenom listu Europske unije.
Sastavljeno u Luxembourgu 8. travnja 2003.

Labels: 2
9
4
18